কলকাতা, ১ মে : সোমেন মিত্র কংগ্রেস ছেড়ে বিজেপিতে যাবেন কি না, তা ভবিষ্যৎ বলবে। আপাতত কুণাল ঘোষের বাড়িতে চা চক্রের আসরে সোমেন-লকেট সাক্ষাৎ রাজনৈতিক মহলে অন্য জল্পনার অবতারণা করল। রাজ্যে ক্রমশই তৃণমূলের বিরুদ্ধে একজোট হতে শুরু করল কংগ্রেস, বিজেপি ও শাসক দলের বিক্ষুব্ধ নেতারা। বিজেপিতে যোগ দিয়ে হোক, বা আলাদা রাজনৈতিক মঞ্চ গড়ে তৃণমূলের বিরুদ্ধে এককাট্টা হতে চাইছে অনেকেই।